**Când te privesc**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cuprins de pasiune,

m-atragi uşor spre tine,

privirea-ţi străluceşte,

Eu mă topesc de dor.

Ne celebrăm iubirea

cu dragoste profundă,

trăind a vieţii clipă,

pe Altarul lui Amor.

Când te privesc, iubite,

mă văd ca-ntr-o oglindă,

cu sângele în clocot

şi dragoste-n priviri.

Aceeaşi patimă

ne dogoreşte-n inimi,

trăim momentul,

clipa şi apoi, murim...

Renaştem din cenuşă,

nu știu a câta oară,

şi retrăim mirajul

la fel ca la-nceput.

Fericiţi suntem, în fine,

că vrut a noastră soartă

să ne dea în dar iubirea,

şi să nu ne mai despartă.